ایران بیلن امریکا دیپلماتیک دفتر لر آچه دیلر. امریکا ده باسیلیب چیقه دیگن واشنگتن پست روزنامه سی, امریکا قوشمه ایالت لری بیلن ایران نینگ واشنگتن و تهران ده دیپلماتیک دفتر لری نی آچیش لری بوییچه اوز ارا کیلیشیب آلگن لیک لری نی بیلدیردی. شوندای قیلیب, پاکستان سفارتی نظری آستیده گی ایران نینگ منفعت لری نی مدافعه ایتیش دفتری نینگ باشقه بیر جای گه انتقال ایتتریلیشی ممکن. خودی منه شو دفتر نینگ اوزی ده امریکا ده یشیتگن قریب بیر یریم میلیون ایران لیق نینگ قونسلی ایش لری آلیب باریله دی. عینی دمده اوشبو دایره ده, امریکا نینگ منفعت لری نی مدافعه ایتیتگن سویس نینگ هم تهران ده ینگی بیر دفتر گه انتقال ایتتیریلیشی ممکن. اوتگن هفته ده امریکا قوشمه ایالت لری تشقی ایش لر وزیری جان کری, ایران ایلچی سی نینگ اقامتگاهی گه باریب ایران لیق تینگداشی جواد ظریف بیلن اوچره شگن ایدی. میلادی ۱۹۸۱ نچی ییلی ده ایران بیلن امریکا آره سیده گی مناسبت لر نینگ توختب قالگن کون دن بیری ایلک مراتبه امریکا تشقی ایش لر وزیری ایران سفیری نینگ اقامتگاهی گه کیلگن بولدی. خودی منه شو اقامتگاه حقوقی جهت دن ایران توپراغی اوله راق قبول ایتیلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
